Jakob Prandtauer

Jakob Prandtauer (Stanz, Tirol, 1660ko uztailaren 16a - Austria Beherea, 1726ko irailaren 16a) austriar arkitekto eta eskultorea izan zen.

Eraikuntza erlijiozkoak egin zituen batez ere (elizak, komentuak), Kontraerreformaren garaipenaren ondoren Bavaria eta Austriako Eliza Katolikoak erakutsi zuen jarrera arranditsuaren erakusgarri. Prandtauerren lan nagusia Melkeko abadia da, Austriako barrokoko lan adierazgarrienetako bat.


 Erreferentziak 

Kategoria:Austriako arkitektoak
Kategoria:Austriako eskultoreak
Kategoria:Tirol estatuko jendea (Austria)